Врз основа на член 50 став 1 точка 16 од Законот за локална самоуправа (“Службен Весник на РМ” бр.5/2002) и член 99 став 2 од Статутот на Општина Берово („Службен гласник на Општина Берово“бр. 13/02, 18/07, 30/08, 20/10, 20/19 и 47/21), а во врска со член 84 од Законот за локална самоуправа (“Службен Весник на РМ” бр.5/2002) и Одлуката за распишување избор на членови на Совет на месна заедница на подрачјето на општина Берово Бр.08-3851/1 од 03.11.2022, Градоначалникот на Општина Берово донесе:

О Д Л У К А

ЗА РАСПИШУВАЊЕ ИЗБОР НА ЧЛЕНОВИ НА СОВЕТ

НА МЕСНА ЗАЕДНИЦИ ВО С.ДВОРИШТЕ

Член 1

 Со оваа Одлука се распишуваат избори за членови на Советите на месните заедници во с.Двориште, општина Берово.

Член 2

 Изборите за членови на Советите на меснaта заедница во село Двориште ќе се спроведe на ден 29.11.2022 година (вторник), со почеток во 18:00 часот.

Член 3

 Постапката за предлагање, утврдување и избор на членови на Советите на месните заедници ќе ја спроведе Комисијата за спроведување на постапка за избор на членови на Советите на месните заедници формирана од страна на Градоначалникот на општина Берово.

Член 4

 Граѓаните од соодветната месна заедница благовремено ќе бидат известени од Градоначалникот на општината за денот, часот и местото на одржување на Собирот на граѓаните.

Свикувањето на Собирот на граѓаните на месната заедница ќе биде извршено со објавување на web страната на Општина Берово, како и со истакнување на соопштението на видни места на територијата месната заедница за којашто се свикува Собирот на граѓани.

Член 5

 Оваа Одлука стапува во сила со денот на донесувањето, а ќе се објави во „Службен гласник на Општина Берово”.

Бр.08-3851/16 ОПШТИНА БЕРОВО

03.11.2022 година Градоначалник

Берово Звонко Пекевски